Lav et referat af nedenstående tekst:

Tekst:
Første gang, søndag morgen, blev den 22-årig standset på Nytorv i Aalborg, hvor han kørte så usikkert, at politiet fik ham standset mistænkt for at være påvirket af narko eller alkohol. Desuden fandt politiet 27 gram amfetamin i bilen. Søndag aften, var den gal igen. Politiet modtog flere henvendelser fra bilister, der havde set en bil slingre så voldsomt at hele kørebanen og cykelsti blev taget i brug. Det var i rundkørslen ved McDonald i Aabybro. - Vi får ham standset endnu en gang, og han virker igen påvirket af enten narko eller spiritus. Med i bilen har han 27 gram hash. Vi tager ham med på stationen, og han er sigtet for at være i besiddelse af euforiserende stoffer og køre bil i påvirket tilstand, fortæller vagtchefen hos Nordjyllands Politi. Det drejer sig om en 22-årig mand fra Thy, og han blev senere på aftenen søndag hentet af sin mor.

Referat:
En 22-årig bilist blev standset hele to gange inden for samme døgn af politiet, og årsagen var den samme begge gange, han kørte særledes slingrende.